S-79/2023

Mál þetta höfðaði héraðssaksóknari með ákæru dags 23. febrúar 2023 á hendur ákærða, [X...], kt. [...], [...], [...]. Málið var dómtekið 30. mars 2023.

Í ákæru segir að málið sé höfðað gegn ákærða „fyrir brot gegn kynferðislegri friðhelgi, framin fimmtudaginn [...], í samskiptum sínum við [A...], kt. [...], í gegnum snapchat samskiptaforritið svo sem hér greinir:

1. Með því að hafa sent [A...], mynd sem sýndi [B...], kt. [...], nakta, án samþykkis hennar. 2. Með því að hafa hótað því að dreifa fleiri myndum sem sýndu [B...]nakta, en hótunin var til þess fallin að vekja hræðslu og kvíða hjá henni.

Telst brot ákærða samkvæmt 1. ákærulið varða við 1. mgr. 199. gr. a almennra hegningarlaga nr. 19/1940 en brot samkvæmt 2. ákærulið við 2. mgr. 199. gr. a. sömu laga.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu [B...], kt. [...], er þess krafist að ákærði verði dæmdur til að greiða henni miskabætur að fjárhæð kr. 1.000.000 auk vaxta samkvæmt 8. gr. laga um vexti og verðtryggingu nr. 38/2001, sbr. 16. gr. skaðabótalaga nr. 50/1993, frá 14. júlí 2022 en með dráttarvöxtum samkvæmt 9. gr. vaxtalaga, sbr. 1. mgr. 6. gr. sömu laga frá þeim degi er mánuður er liðinn frá birtingu bótakröfu til greiðsludags. Þá er þess krafist að ákærði verði dæmdur til að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.

“

Ákærði hefur fyrir dómi skýlaust játað að hafa framið þau brot sem honum er ugefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til lagaákvæða í ákæru.

Við ákvörðun refsingar verður litið til þess að með brotum sínum braut ákærði gróflega gegn trúnaði brotaþola. Á hinn bóginn horfir það ákærða til málsbóta að hann er með hreint sakavottorð og hefur greiðlega gengist við brotunum og fallist á bótaskyldu. Með hliðsjón af ofangreindu þykir refsing ákærða hæfilega ákveðin fangelsi í 6 0 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Í málinu krefst brotaþoli, [B...], að ákærði greiði henni samtals 1.0 00.000 krónur í miskabætur, auk tilgreindra vaxta. Um lagarök er vísað til 26. gr. skaðabótalaga nr. 50/1993. Ákærði hefur viðurkennt bótaskyldu en lagt fjárhæð kröfunnar í mat dómsins. Í samræmi við þetta verður krafan tekin til greina með þeirri breytingu að miskabætur verða ákveðnar hæfilegar 300.000 krónur. Einnig verður fallist á vaxtakröfu brotaþola þannig að vextir reiknist frá 14. júlí 2022 og dráttarvextir frá 20. febrúar 2023, en þá var mánuður liðinn frá því að krafan var kynnt ákærða, sbr. 9. gr. laga um vexti og verðtryggingu, nr. 38/2001.

Ekki er annar sakarkostnaður í málinu en þóknun skipaðs réttargæslumanns brotaþola sem ákveðin er að meðtöldum virðisaukaskatti eins og nánar greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, [X...], sæti fangelsi í 6 0 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði [B...] 300.000 krónur, ásamt vöxtum samkvæmt 8. gr. laga um vexti og verðtryggingu, nr. 38/2001, frá 14. júlí 2022 til 20. febrúar 2023, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði 420.155 króna þóknun skipaðs réttargæslumanns brotaþola, Á-kvk-ef L-kvk-ef L-kvk-ef lögmanns.

G-kk-nf S-kk-nf